Z A P I S N I K
27. sjednice Vijeća Gradske četvrti Podsljeme,
održane 29. kolovoza 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Damir Pavlek, Drago Boras, Snježana Punjek i Ana Večerin Novaković.

NE NAZOČNI ČLANOVI VIJEĆA: Reana Senjković-Svrčić

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   
Predsjedava: Krešimir Kompesak, predsjednik Vijeća.

Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 27. sjednicu Vijeća Gradske četvrti Podsljeme.
	Predsjednik Vijeća otvara raspravu o zapisniku 26. sjednice. Bez rasprave, jednoglasno je usvojen zapisnik 26. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:
1.  Zaključak o izmjeni  Financijskog plana Gradske četvrti Podsljeme za 2023. –  
     donošenje zaključka

2.  Predlaganje kandidata za suce porotnike Županijskog suda u Zagrebu
     – donošenje zaključka

[bookmark: _GoBack]3.  Zaključak o korištenju sredstava sa pozicije 3821 „Kapitalne donacije neprofitnim 
     organizacijama“  – donošenje zaključka

4.  Pitanja, prijedlozi i obavijesti



Ad 1. Zaključak o izmjeni  Financijskog plana Gradske četvrti Podsljeme za 2023.

Predsjednik Vijeća objašnjava kako su rebalansom proračuna Grada osigurana dodatna sredstva za Planove komunalnih aktivnosti te smo zaprimili prijedlog Zaključka o izmjeni Financijskog plana Gradske četvrti Podsljeme za 2023., prema kojem se za tu stavku osigurava dodatnih 252.100,00 €. Ističe kako će u ovom trenutku godine biti teško sredstva zaista i utrošiti, a pogotovo obzirom na dosadašnju realizaciju Plana.

Bez rasprave, Vijeće jednoglasno donosi Zaključak o izmjeni  Financijskog plana Gradske četvrti Podsljeme za 2023. Isti se nalazi u privitku ovog zapisnika.
Ad 2.  Predlaganje kandidata za suce porotnike Županijskog suda u Zagrebu

Predsjednik Vijeća ističe kako je od svih predloženih kandidata za suce porotnike na prijašnjim sjednicama, jedino gospodin Anđelko Fijucek izabran od strane sudova. Stoga i na ovaj poziv Županijskog suda u Zagrebu predlaže Anđelka Fijuceka i Stjepana Novosela, oboje umirovljenika koji zadovoljavaju navedene uvjete.

Bez rasprave i drugih prijedloga, Vijeće jednoglasno usvaja predložene kandidate.

Ad 3.  Zaključak o korištenju sredstava sa pozicije 3821 „Kapitalne donacije neprofitnim organizacijama“  

Predsjednik Vijeća ističe kako se radi o zamolbi Župe sv. Petra i Pavla još iz 2022., za uređenje župnog dvora. Ove godine unutar Financijskog plana postoje dostatna sredstva te stoga predlaže odobrenje sredstava.

Damir Pavlek predlaže da župnik osobno dođe na sjednicu i predstavi svoju zamolbu. Predsjednik Vijeća smatra kako nema potrebe za to, budući da je pisana zamolba, uz obrazloženje, predana službenim putem.

Nakon kraće rasprave, Vijeće većinom glasova (6 ZA, 1 PROTIV i 3 SUZDRŽAN), donosi Zaključak o korištenju sredstava sa pozicije „Kapitalne donacije neprofitnim organizacijama“.


Ad 4.  Pitanja, prijedlozi i obavijesti

Predsjednik Vijeća ističe kako je i dalje spora realizacija akcija od strane Zrinjevca. Također, mnogi postupci javne nabave još nisu pokrenuti. Dodatna sredstva probat ćemo iskoristiti za realizaciju ishođenih građevinskih dozvola za vodu i odvodnju.

Ističe kako u vrtiću Markuševec i ove godine nedostaje mjesta za sve zainteresirane te kako je dio ulice Štefanovec, koji se nalazi ispred novog Doma za starije, asfaltiran te je postavljena uzdignuta ploha radi sigurnosti.
Prije početka školske godine uputit će se dopis policiji i prometnom redarstvu radi pojačanih kontrola u prva dva tjedna školske godine.

Luka Maloča moli da se još jednom pošalje dopis za prometni očevid na križanju Gračanske ceste i ulice Zvečaj.
Ističe kako je Zrinjevac odradio izrazito neprofesionalan posao oko rekonstrukcije vanjskog igrališta dječjeg vrtića Vjeverica.
Pohvaljuje rad DVD-a sa područja naše četvrti prilikom otklanjanja posljedica olujnog nevremena te moli da se Zagrebačkim cestama pošalje zamolba da se ceste i pločnici počiste od bilja i korova.

Napominje kako je na sportskom igralištu Isce održan memorijalni malonogometni turnir. Bilo je dosta pritužbi građana oko buke i ponašanja sudionika. Također, drugi korisnici prostora bili su izrazito nezadovoljni stanjem unutarnjih prostorija, koje su bile prljave i neuredne.
Predsjednik Vijeća ističe kako će korisnici prostora dobiti oštro upozorenje, kako bi shvatili da je takav odnos prema prostoru nedopustiv.

Anita Matković ističe kako su mnoge privatne parcele duž ulice Bačunski krč zarasle i neodržavane, o čemu će se obavijestiti Komunalno redarstvo. Također ističe kako se iz šume izvlače debla, ali navedeno nije u nadležnosti Grada.

Sjednica je završena u 9:00 sati.


Zapisnik vodio:
Goran Rogić

									Predsjednik 
								  Vijeća Gradske četvrti
									Podsljeme

								     Krešimir Kompesak


[bookmark: _Hlk104212074]KLASA: 024-08/23-002/225
URBROJ: 251-13-11-2/002-23-2
Zagreb, 29. kolovoza 2023.


Privitak:
- izvješće o glasanju na sjednici

	Članovi Vijeća
	Točka 1.
	Točka 2.
	Točka 3.
	
	
	
	

	KREŠIMIR KOMPESAK
	+
	+
	+
	
	
	
	

	PERO SEMREN

	ANA VEČERIN NOVAKOVIĆ

	    NIJE PRISUTAN= prekrižiti ime

